Lawrence Nomanyagbon Anini (c. 1960 – Maris 29, 1987) dan fashi ne a Najeriya wanda yayi aiyukan ta'addancin sa a birnin Benin na Najeriya a shekarun 1980 tare da na hannun daman sa Monday Osunfor. An kamashi kuma an rataye shi sakamakon aikin tada kayar baya da yayi. Anhaifi Anini a wani kauye kusa da birnin Benin wanda yake a jihar Edo a yanzu. Tun yana da kananun shekaru yayi kaura inda ya koma birnin Benin, anan ya koyi tuki kuma yazamo direban motar Taksi. Yayi suna sosai a tashar motar Benin saboda yadda ya kware wajen iya sarrafa mota. Ya fara da tuka boyayyun tsagerun a birnin inda daga bisani kuma ya sauya zuwa tuka gungun yan fashi da masu tayar da kayar baya da dukkan masu aiyukan ta'addanci, inda suka kware wajen tare hanya da fasa banki. A hankali ya kara fadada aiyukan ta'addancin sa zuwa sassa da dama na arewaci da gabashin Benin. An kama Anini a ranar 3 ga Disamba, 1986, a wani gida a birnin Benin ta hanyar hadin baki da budurwar sa.